**Sariwon** čita se *Sarivon* (korejski: 사리원시) je grad od 307,764 stanovnika (271,434 u užem centru) na jugu Demokratske Narodne Republike Koreje.

On je administrativni centar Provincije Sjeverni Hwanghae, i deseti grad u zemlji po veličini.

Geografske karakteristike
-------------------------

*Sariwon* leži na kanalu rijeke Chaeryŏng, nedaleko od granice sa Provincijom Južni Hwanghae. 
Od glavnog grada Pyongyanga udaljen 66 km - južno, a od lučkog Haejua 74 sjeverno.
.
Grad ima kontinentalnu klimu sa prosječnom temperaturom od -5,1 °C u januaru i 24.3 °C u augustu.
Administrativno je podjeljen na 31 dongova (kvartova) i 9
ria (sela), tako da 88.2 % njegovih stanovnika živi u urbanim a 11.8 % 
u ruralnim dijelovima.

Historija
---------

Zgrada teatra
Na samom početku vladavine Dinastije Joseon (1392. - 1910.) blokiran je planinski prijevoj Jabi, pa se počeo koristiti prijevoj Tongson, bliži Sariwonu, koji je dobio na važnosti.
Željeznica je stigla do grada 1905 pa se razvilo rudarstvo na obližnjim planinama, tad su počela nicati i prvi industrijski pogoni prerađujući te rudače. 
Vremenom je postao transportni čvor pruga za Pyongyang, Kaesŏng i Haeju.
Na samom početku Japanske okupacije 1912. provincijski administrativni centar je preseljen iz Pongsana u *Sariwon*.
U to vrijeme podignuta je prva predionica svile.
Grad je počeo rasti tako da je pred kraj Japanske okupacije imao je 50 000 stanovnika, zbog tog je 1947. dobio i status grada.
Za Korejskog rata 95 % grada bilo je razrušeno.

Veliki doprinos razvoju, bilo je prokapanje kanala od rijeke Chaeryŏng do centra grada - 1954. na taj način postao je i luka za manje brodove, istovremeno su formirana i dva jezera u samom centru, koja danas služe rekreaciju. Tvornica cigareta počela je sa radom 1969.
Najveći privredni pogon tvornica umjetnih gnojiva i potaše podignut je između 1986-1990 uz pomoć SSSR-a.

Znamenitosti
------------

Atrakcije Sariwona su hram *Songbul* sa petokatnom pagodom podignut 898. rekonstruiran za Dinastije Goryeo u podnožju brda Chonsong. Zatim utvrda *Jongban* izgrađena za dinastije Dinastije Goryeo (rekonstruirana 1632-1635) sa 12 km bedema.

U samom gradu je 2007. otvorena Ulica narodnih običaja, koja upoznaje posjetioce sa tradicionalnim koreanskim jelima, pićima, nošnjama i životom.

Rekreaciono jezero

Privreda i obrazovanje
----------------------

Sariwon je prvenstveno centar bogatog poljoprivrednog kraja, dolina rijeke Chaeryŏn (Jaeryong) odavnina je poznata kao jedna od najvećih korejskih žitnica. Dobro navodnjavana daje velike količine riže.

tvornice u gradu proizvode; traktore, alat za poljoprivredu, mašine, tekstil, cigarete i građevinski materijal.
Sariwon je i sjedište Univerziteta sa 10 fakulteta, od kojih su najpoznatiji; agronomski, medicinski i geološki.
Pored toga ima i institute posvećene agronomiji i stočarstvu.

Pobratimski gradovi
-------------------

* Pakistan Lahore, Pakistan
* Mađarska Szekesfehervar, Mađarska
* Meksiko Rafael Lara Grajales, Meksiko

Izvori
------

1. 1 2 3 4 5 6 7 8 9 10 11 12  „*Profiles of the cities of DPR Korea – Sariwon*" (engleski). Rainer Dormels. Pristupljeno 11. 9. 2019.
2. 1 2  „*North Korea*" (engleski). City population. Pristupljeno 11. 9. 2019.
3. 1 2 3  „*P'yŏngsŏng - North Korea*" (engleski). Encyclopædia Britannica. Pristupljeno 11. 9. 2019.
4. 1 2  „*Sariwon [사리원시**"] (engleski). Mansudae Korea. Pristupljeno 11. 9. 2019.**[*mrtav link*]*
5. 1 2  „*Sariwon - the gate to Pyongyang*" (engleski). Koreakonsult. Pristupljeno 12. 9. 2019.
6. ↑  „*Understanding Korea*" (engleski). Juche 105. Pristupljeno 12. 9. 2019.

Vanjske veze
------------

***Sariwŏn*** na Wikimedijinoj ostavi

* [ *Sariwon [사리원시]* ()